दिनांक ३० दिसंबर १९८१ को संध्या समय मां मंदिर में श्री त्रियुगीनारायण विद्युत पंप द्वारा फूलों की सिंचाई कर रहे थे वो अपने कार्य में आत्मसात हो चुके थे। वहां ८ फीट लंबी एक नाली ऐसी है जो सड़क के भीतर से गुजरती है। यह ३ फीट मोटी सीमेंट की अंडरग्राउंड नाली है जिससे होकर पानी मंदिर के सामने पहुंचता है लेकिन उस दिन उस नाली से पानी बाहर ना निकलने के कारण वे यह सोच कर कि शायद नाली में कूड़ा-करकट, फंस गया होगा में पूरा हाथ डाला किंतु कूड़ा-करकट नहीं मिला। तब उन्होंने एक बांस लेकर उस नाली में डाला तो दो मोटे और लंबे लंबे सांप निकले जो नाली को पूरी तरह से बंद किए हुए थे। लेकिन उन्होंने श्रीत्रियुगीनारायण को नहीं काटा। इस घटना को देखकर वहां के सभी लोग चकित रह गए।